Ørkenen Sur

Ørkenen Sur, også skrevet Ørkenen Suhr,  var et tilholdsted for arbeidsløse og bostedsløse nordmenn, for det meste  sjømenn uten hyre i USA på 1920-tallet. Ørkenen Sur lå på en søppelfylling på en jernbanetomt i havneområdet Red Hook i Brooklyn. På det meste kunne opp til 500 bostedsløse holde til på søppelfyllingen i krypinn og skur som var satt sammen av det som fantes av materialer på stedet, tjærepapp, utbankede oljefat, o.l. Det var flest nordmenn, men også svensker og andre.

Bymisjonær Karl Holm (1877–1960) fra Gjesdal gjorde en innsats for utstøtte, fattige og alkoholiserte nordmenn som bodde i Ørkenen Sur. I perioden 1926 til 1934 besøkte han kolonien 307 ganger for å gi dem mat og støtte. Han satte også i gang innsamlingsaksjoner til støtte for innbyggerne her. Det var Holm som satte navnet «Ørkenen Sur» på kolonien med henvisning til israelittenes triste ørkenvandring».

I 1934 ble det slutt på Ørkenen Sur, da ble slumbebyggelsen revet, og myndighetene gjorde om plassen til park- og idrettsanlegg. Alle beboerne som bodde her måtte registrere seg og fikk et tilskudd på 21 dollar i måneden slik at de kunne skaffe seg et mer anstendig sted å bo.

Litteratur
Ørkenen Sur. Den norske uteliggerkolonien i Brooklyn lokalhistorisk skildring av norske sjømenn i New York på 1920-tallet, av Thor Gotaas og Roger Kvarsvik, utgitt i 2010, ISBN 978-82-430-0493-1

Referanser

Eksterne lenker
 Dokumentarfilm om Ørkenen Sur (sendt på NRK 2015)

Fattigdom
Brooklyn